Bil-kliem 'Sunday drivers' ma nifhmux dawk ix-xufiera li mit-Tnejn sas-Sibt iħallu l-karozza ġewwa biex imbagħad isuqu nhar ta' Ħadd biss. Ma 'Sunday driver' tista' tiltaqa' kuljum. Dawn il-kliem jirreferu għal dawk ix-xufiera li jsuqu bil-mod ħafna. Nhar ta' Ħadd huwa jum li normalment dak li jkun ma jaħdimx fih. Insomma, normalment xejn, qabel kien normali li l-Ħadd ikun jum ta' mistrieħ, illum il-Ħadd kważi kważi ġibnieh bħall-jiem l-oħrajn. Imma ejjew nimmaġinaw li dan il-jum għadu kif kien ftit għexieren ta' snin ilu. Il-Ħadd huwa l-ġurnata tal-ħarġa. Il-familja toħroġ bit-tfal żgħar magħha, in-namrati u l-għarajjes ikollhom aktar ħin flimkien u ż-żgħażagħ jiddedikaw dan il-jum għar- . Waranofsinhar ħafna jmorru dawra bil-karozza. Mhux fis-sajf. Fis-sajf ħadd ma tgħaddi minn rasu li jmur dawra bil-karozza f' dawk is-sigħat taħt dik ix-xemx tiżreġ. Fl-istaġuni l-oħra mod ieħor. Dawra bil-karozza ħadd ma jgħid le għaliha. Għaġla ta' xejn, bit-tlikki tlikki. Għalhekk dawk li jsuqu bil-mod jissejħu għax meta jkunu fit-triq donnhom qegħdin id-dawra tal-Ħadd waranofsinhar, fejn il-ħin huwa kollu tagħhom u għaġla ma jkunx hemm. B'hekk għidt li tista' tiltaqa' ma' xi Jew bil-kontra? Illum kważi tieħu qatgħa meta titla' fil-karozza u tibda ssuq. Illum tixxennaq għad-dawra tal-Ħadd waranofsinhar, fejn it-toroq ikunu nieqsa mill-ammont ta' karozzi li jkun fihom matul il-ġimgħa. Illum is-sewqan tlikki tlikki ma għadux ta' nhar ta' Ħadd imma sar ħaġa ta' matul il-ġimgħa. Mhux għax il-Maltin ma jkollhomx għaġla fost il-ġimgha imma minħabba t-traffiku esegerat li nsibu f'pajjiżna. Ktibt kemm-il darba dwar din il-problema u anke issuġġerejt xi ħwejjeġ li fil-fehma tiegħi jistgħu jtaffu din il-problema, iżda ma nafx kemm xi darab dan il-biċċa wġigħ ta' ras tat-toroq Maltin ser jintemm. Niskanta Li fost il-ġimgħa jkun hemm numru akbar ta' karozzi filgħodu, waqt li l-ħaddiem ikun sejjer lejn ix-xogħol u l-istudent lejn l-iskola, kif ukoll waranofsinhar meta dawn ikunu sejrin lura lejn id-dar nifhimha. Il-ħaġa li tiskantani hija li t-traffiku nsibuh anke bejn l-għaxra ta' filgħodu u t-tlieta ta' waranfosinhar. Niskanta ghax ngħid: imma dawn in-nies kollha qegħdin xogħol bil-karozza? Jew forsi jaħdmu billejl? Dawn in-nies kollha ħadu ġurnata illum? U nibqa' nistaqsi lili nnifsi bla ma nkun naf nirrispondi. Niskanta! Imwaħħlin Waqt li nkunu mwaħħlin fit-traffiku ġieli tiġi t-tentazzjoni li naraw jekk wasalx xi messaġġ fuq il-mowbajl. Din il-ħaġa hija kontra l-liġi. Imma x'taqbad tagħmel jekk tkun waħdek fil-karozza? Forsi tista' timmaġina li dakinhar ikun il-Ħadd u ma jkollokx għaġla, imma kemm se ddum tidħaq bik innifsek? Ma ddumx ma tinduna li l-ħin qed igerbeb u qed titlef salt ħin prezzjuż imwaħħal fit-traffiku. Id-dawra tal-Ħadd Imma llum huwa l-Ħadd u għalhekk ejjew ninsew ftit il-problemi ta' matul il-ġimgħa, għada jisbaħ jekk Alla jrid. Illum ingawdu ftit it-toroq b'inqas traffiku, illum nistgħu nagħmluha ta' , bil-mod, bla għaġla, mhux għax imwaħħlin imma għax irridu. Nispera li ma jkunx hawn min jibdel is-sinifikat tas- u billi jkun ilu ġimgħa fejn kuljum jeħel xi siegħa jew tnejn isuq , nhar ta' Ħadd jiftħilha u jibda jsuq aktar milli jmissu! Illum jekk nistgħu ngawdu d-dawra tal-ħadd bit-tlikki tlikki. Dan l-artiklu deher f'In-Nazzjon - 12 ta'Mejju 2018
Sunday drivers